tomron87/hebrew-wikipedia-sentences-corpus huggingface dataset:
החל מאולימפיאדת בייג'ינג (2008) שוב צומצם מספר המקצועות בענף, כאשר מספר התחרויות ירד מ-17 ל-15. אצל הגברים בוטלה תחרות הירי במטרה נעה, ואצל הנשים בוטל הדאבל טראפ.
בנוסף, הוחלפה תחרות הירי באקדח אש מהירה לנשים בירי באקדח רגיל, לטווח 25 מטר.
רוב תחרויות הקליעה נערכות בפורמט דומה.
בתחילה נערך שלב מוקדמות, שבו יורה כל קלע 60 כדורים.
על כל פגיעה ניתן ניקוד בין 1 ל-10 נקודות, במספרים עגולים בלבד.
שמונה הקלעים בעלי הציון הטוב ביותר בשלב זה מעפילים לשלב הגמר (במקרה של תיקו במקום השמיני, נערך שובר שוויון).
בשלב הגמר, שבו צוברים הקלעים את הניקוד שלהם משלב המוקדמות, יורה כל קלע 10 כדורים נוספים.
הניקוד בשלב זה הוא עד 10.9 נקודות, במרווחים של עשירית הנקודה.
בעל הציון הגבוה ביותר בתום שלב הגמר זוכה במדליית זהב, השני במדליית כסף והשלישי במדליית ארד.
בתחרויות הירי באקדח לנשים יורה כל קלעית בשלב הגמר 20 כדורים נוספים.
בתחרויות הירי בצלחות חרס, למיניהן, מעפילים לשלב הגמר רק שישה קלעים.
גם בתחרויות הירי באקדח באש מהירה מעפילים לשלב הגמר רק שישה קלעים.
בשלב הגמר יורים הקלעים ארבעים כדורים בשמונה סבבים.
החל מהסבב הרביעי, מודח הקלע שמדורג אחרון בכל פעם, ובסבב השמיני משתתפים רק שני קלעים.
בעקבות אולימפיאדת לונדון הוחלט לעשות שינוי בענף על מנת להפוך אותו ליותר מושך לצפייה בטלוויזיה.
ב-2012 שונתה שיטת הניקוד כך שנספר ניקוד עשרוני לכל כדור בשלב המוקדמות (כך שבמקום תוצאה מקסימלית של 600 נקודות, אפשרית תוצאה מקסימלית של 654 נקודות-60 פעמים 10.9).
שינוי נוסף שנכנס הוא שבשלב הגמר לא לוקחים בחשבון את התוצאות משלב המוקדמות כך שלכל העולים לגמר יש סיכוי זהה לזכות במקום הראשון.
כמו כן, במקום אווירת השקט המוחלט שהייתה נהוגה עד כה על מנת לאפשר לקלעים לשמור על ריכוז, נכנס נוהג של השמעת מוזיקה, מחיאות כפיים ועידוד.
פרט לשינויים בשיטת הניקוד נכנסו מגבלות נוספות על ציוד.
לאורך השנים, זכו קלעים מ-66 מדינות במדליות אולימפיות.
המדינה המובילה בענף היא ארצות הברית.
כל משלחות ישראל למשחקים האולימפיים כללו קלעים, למעט באולימפיאדת מלבורן (1956).
בסך הכל, ייצגו את ישראל 26 קלעים, בהם 25 גברים ואישה אחת, ילנה טריפולסקי, שהשתתפה באולימפיאדת ברצלונה (1992).
את ההישג הגבוה ביותר רשם יצחק יונסי, שסיים במקום השמיני בירי ברובה אוויר באולימפיאדת לוס אנג'לס (1984).
בטלוויזיה, הוא שיחק בין היתר בדרמה הרפואית של NBC, "טראומה" (2011-2010) ובסדרת האימה של AMC, "אימת המתים המהלכים" (2017-2015).
מוצאו מאורי, ובתפקידיו השונים שיחק מגוון רחב של מוצאים אתניים כמו לטיני וערבי.
קרטיס הוא בעלים שותף בחברת הפקות ניו זילנדית בשם "Whenua Films".
לקרטיס 7 אחים, נולד ברוטורואה, האי הצפוני של ניו זילנד.
בילדותו הופיע כרקדן ברייקדאנס והתחרה בתחרויות.
קרטיס החל לככב בהפקה מקומיות של המחזות "כנר על הגג" ו"איש למנשה", לפני שלמד בבית הספר לדרמה של ניו זילנד ו-Teatro Dimitri Scoula בשווייץ.
הופעותיו על הבמה בניו זילנד כללו את: "נשות וינדזור העליזות", "אותלו", "גן הדובדבנים", "פורגי ובס" ו"מקבת'".
השתתפותו הראשונה בסרט קולנוע הייתה בתפקיד קטן בסרטה של ג'יין קמפיון, "הפסנתר" משנת 1993. הוא המשיך ושיחק בסרט "Once Were Warriors", אחד מהסרטים המצליחים ביותר ששוחררו בניו זילנד.
בנוסף שיחק בתפקיד האב של הדמות הראשית בסרט "לרכב על הלווייתן" משנת 2002; אשר מבוסס על הרומן באותו שם מאת ויטי איהימארה משנת 1987.
קרטיס השתתף במספר סרטים וביניהם: "שלושה מלכים", "שאיפות", "לגעת במוות", "שמש", "מת לחיות 4.0" ו-"יום אימונים מסוכן".
בשנים 2009–2010 כיכב קרטיס בשתי עונות של סדרת הדרמה של NBC, "טראומה", הוא שיחק בתפקיד חובש מוטס נועז.
בשנת 2009 שיחק בסרט האקשן "פוש" בכיכובם של כריס אוונס ודקוטה פנינג.
בשנת 2010 שיחק בסרטו של מ.
נייט שאמלאן "איירבנדר", בתפקיד הנבל הראשי, שליט האש אוֹזַאֲי.
בשנת 2011 שיחק בסרט האקשן בהפקתו של לוק בסון "קולומביאנה" בכיכובה של זואי סלדנה.
בשנת 2012 שיחק בדרמה הקומית "רק אלף מילים" לצד אדי מרפי וקרי וושינגטון.
בשנת 2014, קרטיס גילם את התפקיד הראשי בסרט "פרש בודד" (אנ'), מה ש'הרדיו הלאומי של ניו זילנד' כינתה "אחד הסרטים הגדולים ביותר של ניו זילנד שנוצרו אי פעם.".
הניו זילנד הראלד שיבח אותו על "הופעתו המתנשאת" בתור השחמטאי והמאמן ג'נסיס פוטיני, שמת ב-2011. קרטיס למד שחמט והעלה במשקל על מנת להתאימו לתפקיד.
בשנים 2015–2017 שיחק בסדרת האימה "אימת המתים המהלכים" של רשת הטלוויזיה AMC, אשר מהווה ספין אוף ל-"המתים המהלכים".
בשנת 2017, קרטיס לוהק לתפקיד טונוווארי והוא אמור להופיע בארבעת סרטי ההמשך של אווטאר, הכוללים את "אווטאר: דרכם של המים" מ-2022 ו"אווטאר: אש ואפר" משנת 2025.
בשנת 2019 הוא גילם את ג'ונה הובס, אחיו של לוק הובס (דוויין ג'ונסון) בסרט "מהיר ועצבני: הובס ושואו"; הדמויות שלהם הן סמואיות.
בשנת 2023 קרטיס כיכב בסרט של נטפליקס, "עוז רוח" לצד אנה פקווין .
הסרט מבוסס על מסעה של ג'סיקה ווטסון, ימאית אוסטרלית בת ה-16 המנסה להקיף סולו את העולם בשיוט.
בשנת 2024, קרטיס כיכב בסדרה של נטפליקס, "כאוס" בתפקיד האל היווני פוסידון.
הוא התחתן בסוף שנת 2009 בטקס פרטי בביתו, ויש לו ארבעה ילדים.
כשנשאל על היותו שחקן "אתני לכל מטרה", אמר, "זה היה יתרון אמיתי, אני אוהב להיות אתני, אני אוהב את צבע העור שלי.
יש מגבלות בעסק, זו מציאות, אבל ניתנו לי הזדמנויות נפלאות כאלה".
ב-2004 הקים חברת הפקות עצמאית ביחד עם המפיק איינסלי גארדינר.
קליפורד רלף "קליף" רובינסון היה כדורסלן אמריקאי, ששיחק בחמש קבוצות שונות בליגת ה-NBA.
רובינסון היה ידוע כ"איש ברזל" בעל סיבולת משחק גבוהה, ועם 1,380 משחקים בליגה הוא בין 15 השחקנים ששיחקו בה הכי הרבה משחקים.
רובינסון שיחק עבור אוניברסיטת קונטיקט.
רובינסון זכה עם קונטיקט בטורניר ה-NIT, הטורניר השני בחשיבותו לאחר טורניר אליפות המכללות בכדורסל.
בשנת 2007 האוניברסיטה תלתה את גופייתו (עם הספרות '00') על גג אולמה בטקס לכבודו.
רובינסון נבחר על ידי הפורטלנד טרייל בלייזרס בסיבוב השני של דראפט 1989, בבחירה ה-36 בסך הכול.
הוא שיחק עבור הקבוצה במשך שמונה עונות.
הקבוצה הגיעה לפלייאוף בכל אחת מעונות אלה, ובשנים 1990 ו-1992 אף הגיעה לסדרת הגמר.
בעונת 1992–1993 זכה רובינסון בפרס השחקן השישי של העונה עם ממוצעים של 19.1 נקודות, 6.6 כדורים חוזרים ושיא קריירה של 1.99 חסימות למשחק.
הוא נבחר לשחק באולסטאר בשנה לאחר מכן.
עד עונת 1994–1995 שיחק רובינסון בכל אחד ממשחקי הקבוצה, 461 משחקים ברציפות.
רצף זה, המהווה גם שיא למשחקים ברציפות במדי הטרייל בלייזרס, נשבר ב-22 בפברואר 1995, במשחק נגד גולדן סטייט ווריורס.
לאחר עונת 1996–1997, רובינסון חתם כשחקן חופשי בפיניקס סאנס ובה שיחק 4 עונות.
הישגו המרכזי בתקופה זו היה השוואת שיאו לנקודות למשחק בודד, עם 50 הנקודות שקלע נגד הדנבר נאגטס ב-16 בינואר 2000. בעת השוואת שיא זה, רובינסון היה לשחקן המבוגר ביותר שקולע 50 נקודות במשחק.
לאחר תקופתו בפיניקס הוא הוחלף במסגרת טרייד עם הדטרויט פיסטונס, ולאחר מכן עבר לגולדן סטייט ווריורס.
עונתו הראשונה בקבוצה זו הייתה גם הראשונה בה רובינסון לא הגיע עם קבוצתו לפלייאוף.
באמצע עונת 2004–2005 עבר לניו ג'רזי נטס וכעבור שנתיים פרש ממשחק פעיל.
פרט למספר המשחקים הרב ששיחק, בין הישגיו האישיים רובינסון הוא קליעה של מעל 1,000 שלשות בקריירה, השחקן הגבוה ביותר שהגיע להישג זה עד דרק נוביצקי.
בשנת 2013 השתתף בעונה ה-28 של תוכנית הריאליטי האמריקאית הפופולרית הישרדות.
מוטיב העונה היה חלוקת המתמודדים לפי תכונות אופי, רובינסון מוין לשבט ה"כוח" (Brawn) והיה המודח החמישי בתוכנית.
כחלק מ"דיפלומטיית הכדורסל" שקידם שחקן העבר דניס רודמן, בשנת 2014 נכלל רובינסון בסגל למשחק ראווה שהתקיים בקוריאה הצפונית לכבוד יום הולדתו של רודן המדינה קים ג'ונג-און.
רובינסון תמך בלגליזציה של סמים קלים למטרות רפואה ופנאי כאחד.
קליפורד אולדהם "קליף" הייגן הוא כדורסלן עבר אמריקאי ששיחק במשך 10 עונות בליגת ה-NBA, כולן במדי סנט לואיס הוקס, ולאחר מכן שימש כמאמן-שחקן בקבוצת דאלאס צ'פראלס מליגת ה-ABA.
הייגן, אשר שיחק בעמדת הסמול פורוורד, בלט כשחקן פיזי שהשתמש רבות בזריקת וו מדויקת.
בשנת 1978 הוצג בהיכל התהילה של הכדורסל, והיה בכך לשחקן הראשון מאוניברסיטת קנטקי הנבחר להיכל התהילה.
ממוצעיו לאורך קריירת ה-NBA עומדים על 18.0 נקודות, 6.9 ריבאונדים ו-3.0 אסיסטים למשחק.
13,447 הנקודות שקלע הייגן הציבו אותו בעת פרישתו במקום ה-16 ברשימת הקלעים המובילים בתולדות ה-NBA.
הייגן נולד וגדל בעיר אוונסבורו שבקנטקי.
בשנת 1950 החל ללמוד באוניברסיטת קנטקי, ובעונתו השנייה הוביל את קבוצת הכדורסל שלה, לצד הקלע פרנק רמזי, לאליפות טורניר ליגת המכללות.
בשנת 1953 נבחר הייגן בבחירה ה-13 בדראפט ה-NBA על ידי בוסטון סלטיקס, כמו חברו פרנק רמזי שנבחר בבחירה החמישית, אך שניהם החליטו לשחק בקנטקי עונה אחת נוספת.
בעונה זו, בה קלע ממוצע של 24 נקודות למשחק, קבוצתו ניצחה בכל 25 משחקיה אך לא השתתפה בטורניר ה-NCAA.
לאורך קריירת המכללות קלע הייגן 1,475 נקודות - שלישי בתולדות המועדון - ובסיום לימודיו הפרישה הקבוצה את גופייתו עם המספר 6. בשנת 1993 קראה אוניברסיטת קנטקי לאצטדיון הבייסבול שלה על שמו של הייגן - "קליף הייגן סטדיום".
בסיום לימודיו בקנטקי שירת הייגן בצבא ארצות הברית במשך שנתיים, והחל לשחק כדורסל מקצועי ב-NBA רק בעונת .
לפני תחילת העונה נשלח הייגן בטרייד לסנט לואיס הוקס, יחד עם הסנטר אד מקאולי, בתמורה לזכויות הדראפט על ביל ראסל.
בסדרת הגמר של עונת 1961 הוליך הייגן את קלעי שתי הקבוצות כשהציג יכולת שיא עם 29.4 נקודות בממוצע למשחק.
לאורך תקופתו עם ההוקס השתתף עם קבוצתו 9 פעמים בשלב הפלייאוף, נבחר פעמיים לחמישייה השנייה של העונה ולקח חלק בחמישה משחקי אולסטאר.
בשנת 1981 פרסם העיתונאי דייוויד הלברשטאם ספר בשם "The Breaks of the Game", בו הזכיר לטובה את הייגן כשחקן היחיד של ההוקס באותה תקופה אשר התייחס בכבוד לשחקנים האפרו-אמריקאים בקבוצה, בהם חבר היכל התהילה לני וילקינס.
בשנת 1967 עבר הייגן לליגת ה-ABA, כשחתם כמאמן-שחקן בקבוצת דאלאס צ'פראלס.
הייתה זו עונת הבכורה של ליגת ה-ABA ושל הצ'פראלס, שהפכו מאוחר יותר לסן אנטוניו ספרס.
במשחק הבכורה של הקבוצה קלע הייגן 35 נקודות, בניצחון על "אנהיים אמיגוס", ולאורך העונה רשם ממוצעים של 18.2 נקודות, 6.0 ריבאונדים ו-4.9 אסיסטים למשחק.
באותה עונה השתתף במשחק האולסטאר הראשון של ה-ABA, ובכך היה לשחקן הראשון שלוקח חלק בשני משחקי הראווה השנתיים - של ה-NBA ושל ה-ABA.
בתחילת עונת 1969/1970 פרש ממשחק, בגיל 38, והמשיך לאמן את הקבוצה עד אמצע אותה עונה.
ב-94 משחקיו בדאלאס קלע 15.1 נקודות בממוצע למשחק.
קליסתנס איש אולינתוס היה היסטוריון יווני שכתב על אלכסנדר הגדול.
קליסתנס היה בן-דודנית של הפילוסוף המפורסם אריסטו, שבביתו גדל.
הוא התלווה לאריסטו ב, במוקדון, ואולי גם באתונה.
יחד עם אריסטו ערך רשימה של המנצחים והמנהלים של המשחקים הפיתיים.
כאות תודה זכו השניים לכתובת הקדשה בדלפי.
במקדוניה כתב קליסתנס את ההיסטוריה של יוון בעשׂרה ספרים, שכסתה את השנים 387–356 לפני הספירה, וחיבור נוסף על "מלחמת הקודש" השלישית (356–346).
בהמלצתו של אריסטו, שהיה מחנכו של אלכסנדר, זימן מלך מוקדון הצעיר את קליסתנס להתלוות אליו למסעו נגד ממלכת פרס, ולתעד את המערכה בהיסטוריה ייעודית.
חיבור זה, שנקרא כנראה "מעשׂי אלכסנדר" (Ἀλεξάνδρου πράξεις), הגיע לכל הפחות עד שנת 330, והיה המקור היחיד בן-הזמן הידוע לנו עבור השנים הראשונות של המסע.
קליסתנס תיאר את המסעות והניצחונות של מלך מוקדון הצעיר בנימה שהזכירה את שירת הומרוס, ולאחר הביקור במנבאה של האל המצרי אָמוֹן בסיווא אף תיאר אותו כבנו של זאוס-אמון.
את בכיר קציניו של אלכסנדר, פָּרמֵניוֹן, תיאר קליסתנס באופן בלתי-מחמיא.
לצד ההיסטוריה הצבאית התעניין קליסתנס גם בעולם החדש שנגלה לפניו, וכתב, בין השאר, על מקורות הנילוס ועל הפלגה סביב הים השחור.
ביטחונו העצמי ודעתנוּתוֹ הרחיקו אותו בהדרגה מאלכסנדר.
יחסי השניים נקלעו למשבר לאחר ניסיונו של אלכסנדר להכניס בשנת 330 את מנהג ההשתחוות כחלק מפרוטוקול החצר.
עבור המקדונים והיוונים סימלה ההשתחוות הכרה באלכסנדר כאלוֹהוּת, וחלקם ראו מנהג זה באופן שלילי ביותר.
קליסתנס הפך לדמות מרכזית בהתנגדות למנהג, ועמדתו זו הרעה מאוד את היחסים.
זמן קצר לאחר מכן קשרו מספר נערים מחוגי האצולה, ששרתו את אלכסנדר באופן אישי, קשר לרצחוֹ.
משתנגלה הקשר, והצעירים נחקרו בעינויים, הצביעו על קליסתנס כעל מקור השראתם.
המלך ציווה לעצור את קליסתנס ולשׂימוֹ בכבלים.
קליסתנס מצא את מותו זמן קצר לאחר מכן, בין אם בהוצאה להורג, בין אם בשל מחלה.
קליף פריסי הוא שחקן בריטי ממוצא איטלקי.
הוא מוכר בעיקר מהופעתו בתפקיד ריקי "מינטי" פיטרסון באופרת הסבון "איסטאנדרס" של ה-BBC, ובדמות וולט בסדרה "הוליאוקס".
בשנת 2012 החל להופיע בסדרת הדרמה התקופתית של ה-BBC "מיילדת" בתפקיד איש התחזוקה פרד באקל.
הקריירה שלו החלה ב-1982 כשיצא לסיור הופעות בממלכה המאוחדת כסטנדאפיסט.
הוא המשיך להופיע כסטנדאפיסט במשך שבע שנים לפני שהוצע לו תפקיד קטן בסרט "Queen of Hearts".
כשגילה עניין בעיסוק במשחק, שינה פריס את ייעודו.
אחרי הופעה בסדרה של תפקידים קטנים, לוהק לראשונה בתפקיד בולט בסדרת הטלוויזיה "צ'אנסר".
אחר כך קיבל תפקידים גדולים יותר בהם בסדרה "קוואנה QC", "בראמוול" ובסיטקום "A Prince Among Men".
בהמשך נבחן פריסי לתפקיד שהפך לידוע ביותר שלו, מינטי פיטרסון באופרת הסבון "איסטאנדרס".
חברו הטוב, סטיב מקפאדן, ששיחק בסדרה המליץ עליו לתפקיד.
מאז שהחל להופיע באופרת הסבון ב-2002, הדמות שגילם יצרה חברות קרובה עם גארי הובס (ריקי גרובס), והפך מבעל בית קר לב, למכונאי חסר מזל, ואחר כך מצא אהבה עם דמויות כגון הת'ר טרוט (שריל פרגיסון) ומנדה בסט (ג'וזי לורנס).
הופעתו האחרונה בסדרה הייתה ב-21 בספטמבר 2010 אחרי שמונה שנים בתוכנית.
ב-2012 שיחק פריסי בתפקיד אורח באופרת הסבון של ערוץ 4 "הוליאוקס" בתפקיד וולט.
עוד כיכב בתפקיד אורח בפרק בסדרת הדרמה "הנוכלים".
מאז 2012 מככב פריסי בסדרת הדרמה של ה-BBC "מיילדת" בתפקיד פרד.
פריסי הופיע בעונה החמישית והאחרונה של הסיטקום הבריטי "לא ממש סיטקום" (Outnumbered) בתפקיד ההורה המודאג אד פול.
אחד עם בת זוגו, המפיקה טרה וייר, ושלושה מנישואים קודמים.
קליעים מעל ברודוויי הוא סרט קומדיה שחורה/פשע משנת 1994 שביים וודי אלן.
את התסריט כתב אלן יחד עם דאגלס מקגרת'.
בסרט מככבים אנסמבל של שחקנים הכולל את ג'ון קיוזאק, דיאן ויסט, צ'אז פלמינטרי, ג'ניפר טילי ועוד.
הסרט היה מועמד לשבעה פרסי אוסקר, לרבות עבור התסריט המקורי הטוב ביותר (אלן ומקגרת'), הבמאי הטוב ביותר (אלן), ושחקן המשנה ושחקנית המשנה הטובים ביותר (פלמינטרי וטילי בהתאמה).
עבורה הופעתה בסרט זה, ויסט זכתה בפרס האוסקר לשחקנית המשנה הטובה ביותר, השני בקריירה שלה (זכייתה הקודמת באוסקר הייתה גם כן בסרט של אלן - "חנה ואחיותיה" משנת 1986).
בשנת 1928, דייוויד שיין (ג'ון קיוזאק) הוא מחזאי צעיר אידיאליסט שהגיע לאחרונה לניו יורק ומנסה לפרוץ בברודוויי.
כדי לזכות במימון למחזהו, "אלוהי אבותינו" (God of Our Fathers), הוא נאלץ ללהק את השחקנית אוליב ניל (ג'ניפר טילי), בת-זוגו של גנגסטר שמממן את ההפקה.
אוליב תובענית וחסרת כישרון, אך שומר הראש שמתלווה אליה, הגנגסטר צ'יץ' (צ'אז פלמינטרי), מתגלה כגאון, שללא הרף מסייע לדייוויד עם רעיונות מצוינים לשכתוב המחזה שלו.
הסרט צולם, בין השאר בדירת דופלקס בקומה ה-22 של בניין טיודור סיטי פלייס 5 שבמנהטן.{{הערה|Barbanel, Josh.
יש הסוברים כי שמו של הסרט הוא הומאז' למערכון באותו הסרט מתוכנית הטלוויזיה של סיד סיזר משנות ה-50; אחד התפקידים הראשונים של וודי אלן בטלוויזיה היה כתיבה עבור תוכניות ספיישל של סיזר, אחרי שתוכניתו הקבועה ירדה מלוח השידורים.
סרט זה כולל את הופעתה הקולנועית האחרונה של בנאי ונוטה.
אלן ליהק אותה לתפקיד קמאו כפטרון התיאטרון.
היא נפטרה מסרטן ריאות זמן קצר לאחר צאתו של הסרט לאקרנים.
"קליעים מעל ברודוויי" זכה לביקורות חיוביות מצד מבקרי הקולנוע.
על פי אתר האינטרנט Rotten Tomatoes, 96% מהביקורות על הסרט היו חיוביות, כאשר על פי דעת הרוב, הסרט הוא "קומדיה משעשעת על מאחורי הקלעים ...
הכתיבה והבימוי השנונים ביותר של וודי אלן בתקופה המאוחרת".
ג'נט מסלין מהניו יורק טיימס תיארה את הסרט כ-"קומדיה קלה, אנרגטית ...
בדיוק סוג הפארסה השנונה ש[אלן] תמיד עשה הכי טוב".
טוד מקארתי מוראייטי כינה את הסרט "קומדיה על מאחורי הקלעים, המבוססת על צילומי מלודרמת-פשע בתקופת חוק יובש והסתבכויות רומנטיות אסורות", וכתבה כי "בתערובת זו בין עסקי השעשועים לבין העולם התחתון, סרט זה משלים היטב את "דני רוז האיש מברודוויי" של אלן, ומשעשע באותה המידה".
רוג'ר איברט מהשיקגו סאן-טיימס שיבח את הסרט וציין את הדמיון בינו לבין "סרט רציני יותר של אלן, פשעים ועבירות קלות, בו אדם ביצע רצח והצליח איכשהו כמעט להצדיק את זה.
הנה הצד הקומי של אותו המטבע.
אלן עיבד את הסרט כלמחזמר להיטים, ששמו "קליעים מעל ברודוויי: המחזמר".
סוזן סטרומן הייתה הבמאית והכוריאוגרפית של המחזמר, בהפקת ג'וליאן שלוסברג ואחותו הצעירה של אלן לטי ארונסון, עם מוזיקה ושירים של שנות ה-20 ושנות ה-30 מתוך ספר השירים האמריקאי הגדול.
המחזמר הוצג בבכורה בברודוויי בתיאטרון סנט ג'יימס ב-10 באפריל 2014. הקראה של המחזמר נערכה ביוני 2013. צוות השחקנים כלל את זאק בראף בתפקיד דייוויד שיין, ברוקס אשמנסקאס, בטסי וולף, לני וולפה ווינסנט פסטור.
מרין מצי כיכבה בתפקיד הלן סינקלייר, וקארן זימבה הופיעה בתפקיד עדן ברנט.
קליפורד טרנט "קליף" רובינסון הוא כדורסלן עבר אמריקאי, אשר שיחק באופן פעיל בין השנים 1979–1994. לאורך 11 עונותיו בליגת ה-NBA העמיד ממוצעים כוללים של 17.2 נקודות, 8.3 ריבאונדים ו-2.0 אסיסטים למשחק.
רובינסון נולד וגדל באוקלנד שבקליפורניה, ובשנת 1977 החל ללמוד באוניברסיטת דרום קליפורניה.
בעונתו השנייה בקבוצת הכדורסל של האוניברסיטה, 1978/1979, הוביל אותה להעפלתה הראשונה מזה 18 שנים לטורניר אליפות המכללות.
בסיום אותה עונה עזב את לימודיו האקדמיים על מנת להתמודד בדראפט ה-NBA, דבר שלא היה מקובל באותה תקופה.
בשתי עונותיו בליגת המכללות רשם ממוצעים של 18.6 נקודות ו-10.5 ריבאונדים למשחק, ובשתיהן נבחר לחמישיית העונה של מחוז Pac-Ten.
בדראפט ה-NBA 1979 נבחר רובינסון בבחירה ה-11, על ידי ניו ג'רזי נטס.
ב-9 במרץ 1980 קלע שיא קריירה של 45 נקודות, כשחקן ספסל בניצחון מול דטרויט פיסטונס.
בעונתו השנייה בניו ג'רזי, במהלכה נותר השחקן הצעיר ביותר בליגה, הצטיין עם ממוצע של 19.5 נקודות למשחק – אשר בדיעבד היה שיא הקריירה שלו לעונה שלמה.
ביוני 1981, לאחר שנתיים עם הנטס, הועבר בטרייד לקנזס סיטי קינגס בתמורה לאוטיס בירדסונג ובחירת דראפט עתידית.
ב-38 משחקיו עם הקינגס קלע 20.2 נקודות בממוצע למשחק, בטרם נשלח בטרייד נוסף לקליבלנד קאבלירס, תמורת רג'י ג'ונסון.
בשתיים וחצי העונות הבאות רשם ממוצעים של 17.7 נקודות ו-10.5 ריבאונדים למשחק עבור הקאבלירס, אשר נותרו מחוץ לפלייאוף ה-NBA בכל שלוש העונות.
ביוני 1984 הועבר עם טים מקורמיק בטרייד לוושינגטון בולטס, בתמורה למלווין טרפין.
בשתי עונותיו בוושינגטון היה אחד השחקנים המובילים של הקבוצה, עם ממוצעים של 17.8 נקודות ו-8.9 ריבאונדים, ובשתיהן הודח עמה בסיבוב הראשון של הפלייאוף.
לקראת עונת נשלח עם ג'ף רולנד בטרייד לפילדלפיה 76', בתמורה למוזס מלון, טרי קאטלדג' ושתי בחירות דראפט עתידיות.
בשתי עונותיו הראשונות בקבוצה המשיך להציג יכולת טובה, עם 17.0 נקודות למשחק, אולם פציעה קשה בברכו אלצה אותו להחמיץ 68 משחקים בעונת , בסיומה שוחרר מהקבוצה.
בשנת 1991, כשנתיים לאחר ששוחרר מפילדלפיה, חתם על חוזה בקבוצת "רפיד סיטי ת'רילרס" מליגת ה-CBA, ובשלוש העונות הבאות שיחק לתקופות קצרות גם בלוס אנג'לס לייקרס, ב"מיאמי טרופיקס" מליגת ה-ABA החדשה וב"מילונאס" מליגת העל היוונית.
קליף סטיוארט בנץ הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת אורגון.
בנץ, חבר המפלגה הרפובליקנית, נבחר לקונגרס האמריקאי בבחירות 2020 אחרי תריסר שנות כהונה בבית המחוקקים המדינתי באורגון.
מחוז הקונגרס אותו הוא מייצג מכסה בערך שני שלישים מהמדינה מצד מזרח, מזרחית לעמק וילאמט, והוא המחוז השביעי בגודלו בארצות הברית, ולשם השוואה הוא גדול פי 8.1 משטח מדינת ישראל.
סבו של בנץ, פול סטיוארט, עבר למחוז הארני ב-1916 ורכש חווה קטנה, סחר לאט בחוות עד שקיבל את החווה המשפחתית הנוכחית.
בנץ נולד בשנת 1952 לקנת' ואן בנץ בסיילם, עיר הבירה של אורגון, וגדל במספר חוות חקלאיות משפחתיות ביישובים פילדס ודרוסי אשר במחוז הארני.
בשנת 1970 הוא סיים את לימודיו בבית הספר התיכון רג'יס השכן בעיירה סטייטון.
ב-1974 השלים לימודי תואר ראשון באוניברסיטת מזרח אורגון, וכעבור שלוש שנים קיבל תואר שני במשפטים מבית הספר למשפטים של מכללת לואיס ולארק.
בשנים 1977–1980 עבד במשרד עורכי הדין יטורי רוז (Yturri Rose) באונטריו שבאורגון, וב-1980 החל להיות שותף במשרד.
הוא התמחה בדיני חקלאות, מים ומקרקעין.
הוא החל את דרכו הפוליטית כחבר בוועדת מקורות המים של אורגון בין השנים 1988 ל-1996. במשך שנתיים, בין השנים 1994–1996 היה יושב ראש הוועדה.
ב-22 בינואר 2008 מונה בנץ בידי נציבי המחוז אל בית הנבחרים המדינתי של אורגון כנציג מחוז הבחירה ה-60, במקומו של טום באטלר אשר התפטר מתפקידו.
בפריימריז הרפובליקנים גבר על טים ק.
סמית', ולאחר מכן בבחירות הכלליות התמודד ללא התנגדות.
בבחירות 2010 נבחר לתקופת כהונה נוספת, לאחר שרץ ללא התנגדות הן בבחירות המקדימות והן בבחירות הכלליות.
ב-8 בינואר 2018 הושבע כחבר הסנאט המדינתי באורגון.
בעקבות זאת התפטר ממושבו בבית הנבחרים של אורגון, והחל את כהונתו כסנאטור מטעם מחוז הבחירה ה-30. ב-20 ביוני 2019, כל 11 חברי הסיעה הרפובליקנית בסנאט המדינתי, כולל בנץ, סירבו להופיע לעבודה בקפיטול מדינת אורגון, חלקם אף נמלטו מגבולות המדינה.
מטרתם הייתה למנוע הצבעה על "HB2020", הצעת חוק בעניין מסחר ומכסים ששאפה להפחית את פליטת גזי החממה עד 2050 כדי להילחם בשינויי האקלים באמצעות הגדלת המס על הדלק.
הסנאט כולל 30 מושבים, אך אחד נותר לא מאויש בעקבות מוות פתאומי של אחד הסנאטורים.
ללא הסנאטורים הרפובליקנים, 18 הסנאטורים הדמוקרטיים שנותרו לא יכלו להגיע למניין מינימלי בן 20 סנאטורים כדי לקדם את ההצבעה.
ב-3 בינואר 2020 התפטר בנץ ממושבו בסנאט המדינתי של אורגון כדי להתמודד אל בית הנבחרים של ארצות הברית במהלך בחירות 2020. הוא הודיע כי יתמודד במחוז הקונגרס השני של אורגון, שיוצג עד אותה העת בידי גרג וולדן, אשר הודיע על פרישתו מהחיים הפוליטיים.
בבחירות המקדימות שנערכו במפלגה הרפובליקנית גבר על 10 מעמיתיו, וביום הבחירות הכלליות ניצח את אלכס ספנסר, מועמדת המפלגה הדמוקרטית ואת פטריק ארצ'ר העצמאי.
ב-3 בינואר 2021, עם התכנסות הקונגרס ה-117 של ארצות הברית, בנץ הושבע לתפקידו בקונגרס.
בנץ נשוי ללינדזי, וטרינרית, הם מתגוררים בעיר אונטריו ולהם שני ילדים.
הוא קתולי אדוק ולומד בכנסיית הסקרמנט הקדושה באונטריו.
הוא עמד בראש מועצת בית הספר הקתולי של סנט פיטר במשך חמש שנים.
קליף (קליפורד) קרלייל (6 במאי 1903 – 5 באפריל 1983) היה מוזיקאי קאנטרי ובלוז, זמר וכותב שירים אמריקאי.
הוא היה אחיו של כוכב מוזיקת הקאנטרי ביל קרלייל.
קרלייל זכה לפרסום לאחר מותו ב-2017 לאחר ששירו הופיע במשחק מחשב.
קרלייל נולד בטיילורסוויל, קנטקי ובגיל 16 החל להופיע שם עם בת דודתו ליליאן טרוקס.
לאחר נישואיה של טרוקס חדלו השניים להופיע יחד, וקרלייל החל לנגן עם הגיטריסט ווילבר בול.
השניים טיילו תכופות ברחבי ארצות הברית כשניגנו בוודוויל ובאולמות קרקס בשנות ה-20.
ב-1930 ניגנו קרלייל ובול לראשונה בתחנת הרדיו של לואיוויל שבקנטקי, WHAS-AM, והפכו למפורסמים.
אחיו של קליף, ביל, הפך לגיטריסט שלו לאחר עזיבתו של בול ב-1934. במהלך שנות ה-30, קרלייל הוציא לעיתים קרובות שירים עם קונוטציות מיניות.
בשנות ה-60, הוציאו שלישיית "The Rooftop Singers" גרסת כיסוי למנגינה שלו "Tom Cat Blues"; בעקבותיו, קרלייל ובול ערכו כמה הופעות איחוד יחד.
ב-5 באפריל 1983 מת קרלייל בגיל 79 בלקסינגטון, קנטקי.
קליסטו (שם מדעי: Callistoe) הוא סוג נכחד של יונק ממשפחת הפרובוריהאיניים שהתקיים באמריקה הדרומית במשך האאוקן שלפני 50 מיליון שנה מזמננו.
סוג זה כולל מין בודד - Callistoe vincei והוא נקרא בידי ב-2002 על שם קליסטו מהמיתולוגיה היוונית - אלה יפה שהפכה לדוב בידי זאוס.
המאובנים שלו התגלו כשלד כמעט מושלם בתצורת "Lumbrera Formation" בסלטה שבארגנטינה.
יונק זה היה דומה במראהו לזאב הכיס והיה קרובם של הפרובוריהאינה והארמיניהרינגיה, הגדולים יותר.
הוא הגיע לאורך של 2 מטרים, לגובה 50 ס"מ בכתפיים ולמשקל של 20 עד 30 ק"ג.
בדומה לקרוביו היה בעל לסתות חזקות עם עוצמת נשיכה חזקה בה הוא השתמש כדי להרוג טרף או לשבור עצמות.
גופו היה דק ומוארך והזכיר דלק מודרני, כשהיו לו מפרקים חזקים וכפופים מעט שמנעו ממנו לטפס ביעילות, כך שהתמחה בתנועה קרקעית.
הוא היה גם בעל טפרים ארוכים המתאימים לחפירה.
יונק זה חי בערבות הקדומות של ארגנטינה, בהם רעו ארמדילאים, מכרסמים שונים, נוטונגולאטויים ועופות גדולים.
קליפורד ויליאמס הוא מוזיקאי אנגלי, הידוע בעיקר בתור הבסיסט וסולן הליווי של להקת הרוק הארד האוסטרלית AC/DC.
הוא החל את קריירת המוזיקה המקצועית שלו ב-1967 והיה בעבר בלהקות האנגליות Home ו־Bandit .
אלבום האולפן הראשון שלו עם AC/DC היה Powerage בשנת 1978. ויליאמס נכנס להיכל התהילה של הרוקנרול האמריקאי כחבר AC/DC בשנת 2003. ויליאמס הודיע על פרישה מ-AC/DC בשנת 2016, אך חזר עבורם אלבום הקאמבק 2020 Power Up יחד עם חברי הלהקה בריאן ג'ונסון ופיל ראד.
פרויקטים צדדיים שלו כוללים קונצרטים לתועלת.
קליפורד ויליאמס נולד ב-14 בדצמבר 1949 ברומפורד שבאסקס.
בשנת 1961, הוא עבר עם משפחתו להוילייק, מרסיסייד, שם הושפע מתנועת Merseybeat המקומית והחליט להיות מוזיקאי.
בגיל 13, הוא וכמה חברים הקימו להקה.
הוא מנה את המוזיקאים הרולינג סטונס, The Who, The Kinks ובלוז כמו בו דידלי כהשפעות, ובעיקר למד לנגן בס על ידי "האזנה לתקליטים ובחירת תווים", כשההכשרה הרשמית שלו מוגבלת לכמה שיעורים.
הוא עזב את בית הספר כשהיה בן 16, עבד כמהנדס ביום ומוזיקאי בלילות.
ב-1966 עבר ויליאמס ללונדון שם עבד באתר הריסה ובסופרמרקטים תוך כדי משחק בלהקות שונות קצרות מועד.
הוא פגש את הגיטריסט לורי וויספילד (לימים חבר ב-Wishbone Ash) והשניים הפכו לחברים בלהקה, שוגר, שהתפרקה במהרה.
בשנת 1970, ויליאמס וויספילד הצטרפו עם הזמר מיק סטאבס, הקלידן קלייב ג'ון והמתופף מיק קוק כדי להקים את להקת הרוק המתקדמת Home .
הלהקה חתמה על חוזה הקלטות עם Epic Records והוציאה את LP הבכורה שלה, Pause for a Hoarse Horse, בשנת 1971. הום היה משחק משנה לג'ף בק, מוט דה הופל, The Faces ולד זפלין.
ב-1972, ג'ים אנדרסון החליף את ג'ון בקלידים והום הוציא אלבום בעל שם עצמי, הכולל את הסינגל היחיד שלהם, "Dreamer", שהגיע לשיא במקום ה-41 במצעד האלבומים בבריטניה.
אלבומם הבא, The Alchemist, יצא בעקבותיו ב-1973, אך לא זכה להצלחה במצעדים.
כאשר זמר הפולק הבריטי אל סטיוארט הציע להום לגבות אותו בסיבוב ההופעות האמריקאי הראשון שלו במרץ 1974, מיק סטאבס עזב את הקבוצה.
שאר החברים הפכו ללהקת אל סטיוארט, אך נפרדו לאחר סיבוב ההופעות.
ויליאמס ניגן לזמן קצר עם הלהקה האמריקאית Stars לפני שהקים את Bandit בשנת 1974. ההרכב של Bandit כלל את הסולן ג'ים דיימונד והמתופף גרהאם ברוד (לימים בלהקת בקס פיז ורוג'ר ווטרס) .
הקבוצה חתמה עם Arista Records והוציאה אלבום בשם עצמי בשנת 1977. Bandit גם הופיעה כלהקת הליווי של אלכסיס קורנר באלבום The Lost מ-1977 לפני שהתפרקה מאוחר יותר באותה שנה.
ויליאמס שקל לפרוש ממוזיקה בעקבות התפרקותו של בנדיט, אבל אחד הגיטריסטים של הקבוצה, ג'ימי לית'רלנד, שכנע אותו להיבחן בהרכב האוסטרלי AC/DC, שחיפשו בסיסט לאחר שפיטרו את מארק אוונס זמן קצר לאחר הקלטת אלבום האולפן שלהם Let There מ-1977. להיות רוק.
AC/DC נוצרה באוסטרליה ב-1973 ועד אמצע 1977 ההרכב היה מלקולם יאנג בגיטרה קצב וקולות רקע לצד אחיו אנגוס יאנג בגיטרה מובילה, פיל ראד בתופים ובון סקוט בגיטרה.
זמן קצר לאחר שהחליט לעשות אודישן ללהקה, ויליאמס ראה את AC/DC ב-Top of the Pops והתרשם, ותיאר אותם כ"מקוממים".
לאודישן שלו, ויליאמס ניגן עם הלהקה ארבעה ג'אם סשנים, וב-27 במאי 1977 התבקש רשמית להצטרף ל-AC/DC.
אנגוס הצהיר כי ההחלטה נבעה בחלקו מהמראה הטוב של הבסיסט, שהלהקה קיוותה שימשוך נשים נוספות לקונצרטים שלהן.
כאשר ויליאמס החליף מוזיקאי אוסטרלי, היו בעיות שגרמו לבעיות בקבלת אישור עבודה להיכנס למדינה.
ההופעות הראשונות שלו עם AC/DC היו באוסטרליה תוך תמיכה באלבום Let There Be Rock, עם שתי הופעות סודיות ב-Sydney's Lifesaver.
האלבום Powerage (1978), בהפקת Vanda & Young, סימן את הופעת הבכורה של ויליאמס באולפן.
ויליאמס נשאר ב-AC/DC מאותה תקופה ואילך עד 2016, עם עזיבה זמנית בלבד בשנת 1991 כיוון שסבל מזיהום בכליות, שבמהלכו לקה פול גרג לנגן בס לכמה קונצרטים בצפון אמריקה בסיבוב ההופעות העולמי של Razors Edge .
בנוסף לתפקידו כבסיסט עם AC/DC, ויליאמס תרם גם קולות רקע.
הוא אמר שהאלבומים האהובים עליו עם הלהקה הם Powerage ו-Back in Black .
ב-7 ביולי 2016, ויליאמס הכריז על תוכניותיו לפרוש מתעשיית המוזיקה בעקבות סיבוב ההופעות העולמי של AC/DC Rock or Bust .
הוא ציטט את דעתו ש-AC/DC היא כעת "חיה שהשתנתה" עם העזיבות האחרונות של כמה מחברי הלהקה; מלקולם יאנג כבר לא יכול היה לתרום עקב דמנציה, פיל ראד לא יכול היה לסייר מפני שהיה במעצר בית, ובריאן ג'ונסון נאלץ לפרוש בגלל בעיות שמיעה.
בספטמבר 2016, במהלך ההופעה האחרונה שלו עם AC/DC במרכז וולס פארגו בפילדלפיה, הובא ויליאמס לקדמת הבמה על ידי אנגוס יאנג כדי להשתחוות באמצע " For They About to Rock" אנחנו מצדיעים לך) ".
ב-30 בספטמבר 2020, AC/DC אישרה רשמית כי ויליאמס, יחד עם חברי הלהקה בריאן ג'ונסון ופיל ראד, הצטרפו מחדש ללהקה.
קליסטניקס (או אימון כנגד משקל גוף) היא פעילות גופנית שמשתמשת במשקל הגוף של האדם (ולא במשקל חיצוני) ובמכשירים פשוטים לאימון כוח, גמישות, שיווי משקל וקואורדינציה, ולשיפור הבריאות הכללית.
מקור השם "קליסטניקס" מהמילים היווניות "קאלוס" שפירושה "יופי", ו"סטנוס" שפירושה "כוח".
הקליסטניקס צמח בתחילת המאה ה-19 מעבודתם של הגרמנים פרידריך לודוויג יאן ואדולף שפיס והודגש במיוחד על ידי פר הנריק לינג משוודיה כחשוב בחינוך לנשים.
ביצ'ר קידמה את הקליסטניקס כמיועד לנשים בלבד, אך במהרה הוא הפך לפעילות לשני המינים.
היתרונות הבריאותיים של תרגילי הקליסטניקס זכו להכרה כללית בתחילת המאה ה-20, ובתי ספר יסודיים ותיכוניים ברחבי העולם המערבי החלו ללמד את הקליסטניקס כחלק מהחינוך הספורטיבי השוטף.
בנוסף, גם באימוני כושר לצבאות שונים ברחבי העולם נעשה שימוש בקליסטניקס.
בשנת 2011 התקיימה בריגה אליפות העולם הראשונה בקליסטניקס, על ידי עמותת WSWCF (World Street Workout & Calisthenics federation) המקדמת את נושא הקליסטניקס ואימון הרחוב ברחבי העולם, ומאז היא מתקיימת בכל שנה.
שיטת הקליסטניקס מתאפיינת בתרגילי משקל גוף, המבוצעים בדרגות שונות של עצימות וקצב, ללא מכשירים או בעזרת מכשירים פשוטים כמו טבעות ומוטות.
התרגילים כוללים תנועות כמו כיפוף, מתיחה, פיתול, נדנוד, בעיטה וקפיצה, שכיבות סמיכה, כפיפות בטן ומתח.
חלק מהותי בשיטה הוא ההקפדה על טכניקה מדויקת בביצוע התרגילים, ושימוש בגרסאות שונות לאותו התרגיל כדי להגדיל את העצימות ולהפחית את מספר החזרות הנדרש.
תרגילי קליסטניקס בונים כוח, גמישות, שיווי משקל וקואורדינציה, ומשפרים את בריאות הגוף הכללית על ידי הפעלת עומסים מדודים וקבועים על מערכות הלב וכלי הדם.
קליסטניקס יכול לשמש גם לפיתוח גוף וכחימום לאימון מאומץ יותר או לפעילות פיזית מאומצת.
ניתן להתאמן בקליסטניקס כמעט בכל מקום, כיון שהוא כמעט ולא דורש ציוד.
סיכון קטן יותר לפציעה ביחס לאימון עם משקולות.
במחקר שנערך על שכיבות סמיכה מול לחיצת חזה, נמצא שקליסטניקס משפר את ביצועי הכוח יותר מאשר אימון כנגד משקל חיצוני.
יש צורך לשנות את התרגילים בהתאם לרמת המתאמן על מנת להעלות את רמת העומס (לדוגמה לעבור משכיבות סמיכה בשתי ידיים לשכיבות סמיכה על יד אחת), או לחלופין לבצע חזרות רבות על כל תרגיל.
ברמה מסוימת קיימת "תקרה עליונה" ליכולת להגדיל את עצימות התרגילים על ידי משקל הגוף בלבד.
עודף משקל עלול להקשות באימוני משקל גוף ובהתקדמות, שכן ככל שגוף המתאמן כבד יותר קשה לו יותר להרים את עצמו.
קְליסמָה (ביוונית עתיקה: Κλῦσμα קלִיסמָא, "גל נשבר"; בקופטית: ⲡⲉⲕⲗⲟⲩⲥⲙⲁ פֶּקלוֹאוּסמָא; בערבית: القلزم, אַל-קֻֻלזֻם) הייתה עיר עתיקה במצרים בראש מפרץ סואץ.
קליסמה נבנתה מחדש על ידי הקיסר הרומי טראיאנוס במאה השנייה כדי להגן על נוסעים וסוחרים, בהיותה ממוקמת בצומת של דרכים מסיני, ארץ ישראל ומצרים.
הבנייה נעשתה במקביל לבניית "אמניס טראיאנוס", תעלה רומית לסירות שהקדימה בחלקה את תעלת סואץ וחיברה את הנילוס והים האדום.
מוצא התעלה היה ליד קליסמה.
נמל קליסמה שימש לייצוא של טקסטיל ודגנים שהתאימו לשינוע באמצעות "אמניס טראיאנוס" לקליסמה יותר מאשר דרך היבשה לנמלים הדרומיים של ברניקי טרוגלודיטיקה ומיוס הורמוס .
קליסמה נזכרה לראשונה בחיבור "אלכסנדר פסאודומנטיס" (Alexander Pseudomantis) של לוקיאנוס מתחילת המאה השנייה לספירה, ובספרו של תלמי "גאוגרפיה" מאמצע המאה השנייה, שבו תיאר את קליסמה כ"phrourion" , מצודה.
קליסמה מתוארת גם בעבודותיו של הירוקלס כ"קסטרון", והיא נזכרת ב"פאנריון" של אפיפניוס מסלמיס מהמאה הרביעית.
הר אנטוני הסמוך, שנקרא כך משמו של הקדוש אנטוניוס הגדול ומוכר גם בשם הר קליסמה , שימש מרכז לנזירים אנאכוריטים (anachoritae).
המגפה היוסטיניאנית חדרה ככל הנראה לראשונה לאימפריה הרומית דרך נמל קליסמה, וכך התפשטה לפלוסיום, שם דווח עליה לראשונה באמצע יולי 541. לפי אוטיכיוס מאלכסנדריה, כנסייה של אתנאסיוס הקדוש נבנתה בקליסמה על פי פקודת יוסטיניאנוס הראשון, קיסר האימפריה הביזנטית.
אחרי כיבוש מצרים על ידי המוסלמים במאה השביעית נודעה בשם "אל-קֻלזֻם" (القلزم).
בשם זה מכונה הרובע העתיק של העיר סואץ אף כי אין זה אתרהּ של קליסמה העתיקה.
קליסמה מופיעה בהרחבה למשחק הווידאו משנת 2017 "מקורות האמונה של המתנקש" בשם "הנסתרים".
קליפורניה () היא מדינה בארצות הברית השוכנת בחופה המערבי, והיא המדינה המאוכלסת ביותר בארצות הברית והשלישית בשטחה, אחרי אלסקה וטקסס.
קליפורניה גובלת באורגון בצפון, בנבדה בצפון-מזרח, באריזונה בדרום-מזרח, במקסיקו בדרום ובאוקיינוס השקט במערב.
בקליפורניה גם שוכן המחוז המאוכלס ביותר בארצות הברית, מחוז לוס אנג'לס, וכן המחוז הגדול ביותר בשטחו, מחוז סן ברנרדינו.
ארבע הערים הגדולות במדינה הן לוס אנג'לס, סן דייגו, סן חוזה וסן פרנסיסקו.
בירתה היא סקרמנטו, השוכנת בעמק המרכזי.
לו הייתה מדינה עצמאית, הייתה קליפורניה הכלכלה הרביעית בגודלה בעולםוהמדינה ה-35 מבחינת אוכלוסייתה.
כ-9 מערי קליפורניה נמצאות בין 50 הערים הגדולות בארצות הברית, והיא המדינה עם הערים הרבות ביותר ברשימה.
שמה של מדינת קליפורניה נשאב ככל הנראה מרומן ספרדי שנכתב במאה ה-16 והיה פופולרי בשעתו.
כשחוקרי הארצות של האימפריה הספרדית החלו לחקור באותה תקופה את חופי האוקיינוס השקט של אמריקה הצפונית, הם סברו שקליפורניה היא למעשה אי.
לכן בספר מופיעה "קליפורניה" כאי בדיוני עשיר באוצרות טבע אשר מיושב על ידי נשים שחורות בלבד.
ככל הנראה מתייחס השם לאקלימה של המדינה, שכן Calor בספרדית פירושו "חום" ו-Forno פירושו "כבשן".
הכינוי הרשמי של המדינה הוא "המדינה המוזהבת" ("The Golden State"), כינוי המזכיר את הבהלה לזהב של שנת 1849.
קליפורניה יושבה כבר לפני 10,000 שנים, והייתה לאחד האזורים המגוונים תרבותית ומבחינה לשונית בתקופה הפרה-קולומביאנית.
הערכות באשר לאוכלוסיית ילידי קליפורניה באותה עת נעות בין 100,000 ל-300,000, אשר היוו כשליש מן אוכלוסיית הילידים בשטח שלימים יהפוך לארצות הברית המודרנית.
מגלה הארצות האירופי הראשון שחקר את אזור החוף של קליפורניה היה הפורטוגזי חואן רודריגס קבריו בשנת 1542. פרנסיס דרייק חקר את כל חוף המדינה ומיפה אותו בשנת 1579.
החל מראשית המאה ה-18 החלו הספרדים להתיישב לאורך החוף ובהמשך המאה הקימו את פרובינציית קליפורניה שהשתרעה על שטח נרחב שכלל את רוב דרום מערבה של ארצות הברית של ימינו ואת חצי האי באחה קליפורניה כחלק ממלכות המשנה של ספרד החדשה.
בתחילת המאה ה-19 פוצלה הפרובינציה לאלטה קליפורניה (קליפורניה עילית) שכללה את המדינות קליפורניה, נבדה, ויוטה, וחלקים מהמדינות אריזונה, ויומינג, קולורדו וניו מקסיקו של היום, ובאחה קליפורניה (קליפורניה תחתית) בחצי האי באחה.
לאחר קבלת עצמאותה של מקסיקו מספרד במחצית הראשונה של המאה ה-19 היה האזור, כולל המיסיון הספרדי בקליפורניה , בשליטת ממשלת מקסיקו.
בשנת 1848 מרבית האוכלוסייה, כ-4,000 תושבים, הייתה ספרדית-מקסיקנית.
עם גילוי הזהב במדינה ותחילת הבהלה לזהב, החלה הגירה מאסיבית של אזרחים אמריקאים לבנים ממזרח ומרכז ארצות הברית לקליפורניה, וכן של סינים ומהגרים אחרים, וכך החלה התיישבות גדולה בה.
עיקר המהגרים היו חקלאים מהמערב התיכון ומדרום ארצות הברית, וכן גם כורי פחם ואנשי עסקים.
באותה תקופה התרחש רצח העם של האוכלוסייה הילידית בקליפורניה.
גודלה של אוכלוסייה זו ירד מכ-150,000 איש בראשית הבהלה לזהב ל-30,000 איש ב-1870 ועד ל-16,000 איש בראשית המאה ה-20. תהליך זה אירע עקב רעב, מחלות, שעבוד ומעשי טבח שמספר הקורבנות המצטבר שלהם בכל התקופה נע בין 9,000 ל-16,000 איש.
בשנת 1849 נכתבה חוקה למדינה, מושל ובית מחוקקים נבחרו, וקליפורניה הצטרפה בשנת 1850 כמדינה של האיחוד כחלק מפשרת 1850, ובה העבדות נאסרה, כך שהיא מנעה את התפשטות העבדות לחוף המערבי.
ב-1854 נקבעה סקרמנטו כבירת קליפורניה.
המפלגה הדמוקרטית שלטה בפוליטיקה של קליפורניה בראשית דרכה, ועל אף שדרומיים דמוקרטים, שתמכו בפרישתה של המדינה מן האיחוד, היו מיעוט – הם היוו רוב בדרום קליפורניה ובמחוזות אחדים במרכזה.
ב-1861, כשהחלה מלחמת האזרחים האמריקנית, ניסו תומכי הקונפדרציה של מדינות אמריקה להוביל לפרישתן של קליפורניה ואורגון מן האיחוד, ללא הצלחה.
דרום קליפורניה, יחד עם תושבים דוברי ספרדית שלא היו מרוצים, כבר הצביעו עבור הקמת ממשלה חלופית ועצמאית וכן הקימו יחידות צבא, אך נמנעו מלממש זאת לאחר תקרית פורט סאמטר ולאחר שנשלחו למדינה כוחות צבאים פדרליים.
עם המשך המלחמה שלחה קליפורניה בעיקר חיילים לצבא האיחוד, שהגיעו ברובם מן המחוזות התומכים בהישארותה שבצפון.
עם פיצולה של המפלגה הדמוקרטית בצל המלחמה, בין תומכי האיחוד לבין תומכי הקונפדרציה, ניצלו זאת הרפובליקנים ותומכי לינקולן והשתלטו על הקונגרס של קליפורניה, וכן נשלחו כוחות על מנת לכבוש את האזורים הדרומיים תומכי הפרישה, כך שהותירו אותם ללא סמכות מעשית.
עם זאת, כמה מתושבי הדרום הצליחו לחמוק מסיורי השמירה של האיחוד, ויצאו מזרחה על מנת להילחם עם צבאות הקונפדרציה.
בשנת 1869 נבנתה מסילת הרכבת הבין-יבשתית הראשונה אשר קישרה את החוף המערבי עם החוף המזרחי והקלה על המעבר וההתיישבות בקליפורניה.
המתיישבים גילו כי אקלים המדינה טוב במיוחד לחקלאות, והחלו לגדל מגוון רחב של פירות הדר (בעיקר תפוזים) וכרמי גפן.
הגירה לקליפורניה הואצה עם תחילת המאה העשרים, עם השלמתם של כבישים יבשתיים מרכזיים רבים המקשרים בין המדינה לשאר ארצות הברית.
משנת 1900 לשנת 1965 גדלה אוכלוסיית קליפורניה מקצת יותר ממיליון תושבים לכך שהפכה למדינה המאוכלסת ביותר בארצות הברית.
לפי משאל האוכלוסין שנערך ב-1940, רובה המכריע של אוכלוסיית המדינה הייתה לבנה (89.5%) יחד עם מיעוט היספאני ואסייתי.
לצד זאת, בשל המשיכה לאקלים ים-תיכוני המתון ששרר במדינה, לקרקע הזולה ולגאוגרפיה המגוונת שלה, יוצרי קולנוע הניחו את התשתיות לאולפני סרטים בהוליווד במהלך שנות העשרים.
אל העשור השני של המאה ה-21 נכנסה קליפורניה עם גירעון של כ-60 מיליארד דולר, אך לאחר שעשתה רפורמה מנהלית, שכללה שורה של קיצוצים בהוצאות המדינה, הצליחה להגיע נכון לשנת 2017 לעודף תקציבי של מיליארד דולר.
לאורך עשור זה, תחת כהונתו של ג'רי בראון, ניסתה למצב עצמה קליפורניה כאחת המדינות המובילות את החזית הליברלית והסביבתית בעולם בכלל ובארצות הברית בפרט, וכך בשנת 2014 קליפורניה הייתה המדינה הראשונה שאוסרת על חלוקה חינמית של שקיות פלסטיק במרכולים משיקולים סביבתיים.
בשנת 2017 הפכה למדינה הראשונה בארצות הברית שמכירה במגדר שלישי, ובשנת 2018 למדינה הראשונה בארצות הברית שמחייבת תאגידים למנות נשים לדירקטורונים שלהם.
באוקטובר 2018 מדינת קליפורניה הציבה עצמה בעיצומה של סערה תקשורתית סביב ביטול נייטרליות הרשת של ארצות הברית, כאשר המדינה החליטה לא לכבד את ההחלטה הפדרלית ולחוקק חוק מדינה שימשיך בה את נייטרליות הרשת.
קליפורניה היא רפובליקה ובה שלוש רשויות שלטון: מבצעת – מושל קליפורניה, מחוקקת – המורכבת משני בתים: האספה המדינתית והסנאט של קליפורניה, ושופטת, שבראשה עומד בית המשפט העליון של קליפורניה.
הרשות המבצעת בקליפורניה מורכבת מהמושל, סגן המושל, התובע הראשי, מזכיר המדינה, שר האוצר (State treasurer), מבקר המדינה (State Controller), המפקח על הביטוח (Insurance Commissioner) ושר החינוך.
כל בעלי התפקידים נבחרים בנפרד לתקופה של ארבע שנים ומוגבלים לשתי קדנציות בלבד.
המושל הנוכחי הוא גווין ניוסם מהמפלגה הדמוקרטית.
בבית המחוקקים 40 חברי סנאט הנבחרים לתקופה של ארבע שנים ו-80 חברי אספה מחוקקת הנבחרים לתקופה של שנתיים.
בחירות מתקיימות מדי שנתיים ומחצית מחברי הסנאט מועמדים לבחירה בכל מערכת בחירות.
למפלגה הדמוקרטית רוב בשני בתי המחוקקים במדינה.
בבית המשפט העליון של קליפורניה שבעה שופטים, הממונים על ידי המושל ומאושרים על ידי בית המחוקקים.
מאמצע המאה התשע עשרה בירת המדינה היא סקרמנטו הנמצאת במחוז סקרמנטו.
קליפורניה היא מדינה ליברלית באופייה, ומאז מערכת הבחירות של שנת 1992 היא מצביעה באופן קבוע למפלגה הדמוקרטית.
קודם לכן נטו תושביה להצביע למועמדים רפובליקנים.
עם זאת, בבחירות המקומיות נבחרו גם מושלים רפובליקנים, כגון ארנולד שוורצנגר.
הפוליטיקאים הרפובליקנים בקליפורניה מתונים יחסית לרמה הארצית, וליברלים יותר בסוגיות חברתיות.
לקליפורניה 54 קולות (אלקטורליים) – 2 סנאטורים ו-52 חברי בית הנבחרים, בבחירות לנשיאות ארצות הברית.
מאחר שלקליפורניה מספר התושבים הגדול ביותר בארצות הברית, זהו מספר האלקטורים הגדול ביותר ומספר הנציגים הגדול ביותר במדינות ארצות הברית.
כיום, מתוך 52 הנציגים, 40 מהם הם חברי המפלגה הדמוקרטית.
בין חברי הקונגרס המייצגים את קליפורניה בבית הנבחרים נמצאים ננסי פלוסי, יושבת ראש בית הנבחרים לשעבר וקווין מקארתי, יושב ראש בית הנבחרים לשעבר גם הוא.
הסנאטורים הדמוקרטיים המייצגים את המדינה הם אלכס פדייה ואדם שיף.
בית המשפט העליון של קליפורניה ביטל את האיסור על נישואים חד מיניים במאי 2008, אך פסיקה זו בוטלה במשאל עם שנתיים לאחר מכן.
ביוני 2013 ביטל בית המשפט העליון של ארצות הברית את תוצאות משאל העם והחזיר את הפסיקה המבטלת את האיסור על נישואין חד מיניים במדינה, שנתיים לפני ההכרה הפדרלית בנישואין חד מיניים כזכות חוקתית בכל 50 המדינות בפסק דין אוברגפל נגד הודג'ס.
ביולי 2019 הוכרז מצב חירום במדינה בעקבות רצף של שתי רעידות אדמה שגרמו לסדרת אסונות כמו שרפות, דליפות גז ועקורים, ומושל קליפורניה הביע אכזבה מהסיוע הפדרלי הדל שהם קיבלו מהממשל.
באפריל 2020, כאשר קליפורניה התמודדה עם מגפת הקורונה, הצהיר גווין ניוסם כי הוא מאוכזב מהסיוע הרפואי הפדרלי, וכי בכוונתו להשתמש בכוח הקנייה של קליפורניה "כמדינת לאום" כדי לרכוש ציוד לבתי החולים דבר שהממשלה הפדרלית לא הצליחה לספק.
נכון ל-2017, אילו הייתה קליפורניה מדינה עצמאית, הייתה כלכלתה השישית בגודלה בעולם.
אולם בשנת 2024 הגיע התמ"ג הנומינלי של קליפורניה ל-4.1 טריליון דולר, ובכך עקפה מדינת קליפורניה את כלכלת יפן והפכה להיות הכלכלה הרביעית בגודלה בעולם, אחרי ארצות הברית כולה, סין וגרמניה.
חלקים מרכזיים מכלכלת קליפורניה הם תעשיית הקולנוע של הוליווד ותעשיות טכנולוגיות בעמק הסיליקון.
קליפורניה מייצרת 14% מהתל"ג של ארצות הברית.
התוצר של קליפורניה הוא 2,622 מיליארד דולר אמריקאי (נכון ל-2016).
ענפי התעשייה והשירותים העיקריים כוללים שירותי מקרקעין ושירותים ממשלתיים; תעשייה אווירית ותעשיית חלל, ענפי בידור (הוליווד – טלוויזיה ותעשיית הסרטים), וכן טכנולוגיה – תוכנה וחומרה למחשבים, בעיקר מעמק הסיליקון.
יותר מ-50 חברות בדירוג ה-500 של דירוג החברות של כתב העת Fortune שוכנות במדינה.
הענף החקלאי במדינה מפותח והוא אחראי לכמות הגידולים החקלאיים הגדולה ביותר מכל מדינה אחרת בארצות הברית.
כמו כן ישנם במדינה מכרות בוראקס.
פערי השכר במדינה גבוהים במיוחד, כאשר מהגרים העובדים בחקלאות מקבלים פחות משכר מינימום.
נכון ל-2016 שיעור האבטלה במדינה עמד על 5.5%.
התפלגות העושר במדינה מטעה מאוד, חלק מהאזורים העשירים ביותר בארצות הברית נמצאים בקליפורניה, גון ב-La Jolla ליד סן דייגו, בוורלי הילס ליד לוס אנג'לס, ניופורט ביץ' במחוז אורנג' וסן פרנסיסקו.
מחיר הבית הממוצע במדינה הוא כ-500,000 $ אך במקומות אלה קרוב ל-2 מיליון דולר.
במדינה יש גם כמה אזורים עניים מאוד, במיוחד חלקים מהעמק המרכזי הם בין העניים ביותר בארצות הברית.
בקליפורניה שיעור עוני של 23.5%, הגבוה ביותר במדינה כלשהי בארצות הברית.
עם זאת, בשימוש במדד הרשמי שיעור העוני היה 13.3% בלבד משנת 2017. בשנת 2019 היו במדינה 1,042,027 משקי בית המוגדרים כמיליונרים, יותר מכל מדינה אחרת במדינה.
בשנת 2010 דורגה המדינה במקום הראשון מבין מדינות ארצות הברית בדירוג ציון כרטיסי האשראי של תושביה.
שטחה הגדול של קליפורניה מרושת בכבישים מהירים רבים, חלקם הקטן כבישי אגרה.
שדות התעופה העיקריים של קליפורניה הם נמל התעופה הבינלאומי של לוס אנג'לס ונמל התעופה הבינלאומי סן פרנסיסקו, השוכן דרומה לעיר בסמוך לעמק הסיליקון.
ישנם עוד תריסר שדות תעופה מסחריים קטנים במדינה.
למדינה שני נמלי ים גדולים – נמל לוס אנג'לס, דרכו עוברת רבע מתנועת המכולות של ארצות הברית, וכן נמל אוקלנד בצפון המדינה.
הערים מקושרות באמצעות רכבות אמטרק.
הן ללוס אנג'לס והן לסן פרנסיסקו מערכת רכבת תחתית או רכבת מהירה בעיר, וכן מערך של חשמליות ורכבות קלות.
סן פרנסיסקו היא ביתם של כמה מכלי התקשורת והמדיה החברתית הגדולות ביותר, הם כוללים שלוש מחברות ההיי-טק הגדולות - אפל, פייסבוק וגוגל, כמו גם שירותי מדיה אחרים כגון: נטפליקס, פנדורה, טוויטר, Yahoo!
לארבע רשתות השידור האמריקאיות הגדולות (ABC,CBS, Fox ו-NBC) לכולן מתקני ייצור ומשרדים במדינה.
לכל הארבע, בנוסף הרשתות הגדולות בשפה הספרדית (Telemundo ו-Univision).
קליפורניה גובלת במערב באוקיינוס השקט, בצפון במדינת אורגון, במזרח בנבדה ואריזונה ובדרום במדינת באחה קליפורניה במקסיקו.
המדינה היא השלישית בגודלה מבין מדינות ארצות הברית, ושטחה 410,000 קמ"ר.
קליפורניה היא מדינה מגוונת מבחינה גאוגרפית, ומשתרעת מרכסי ההרים סיירה נבדה במזרח לאוקיינוס השקט במערב, מיערות סקוויה נאה ואשוח דאגלס שבצפון-מערב לאזורי מדבר מוהאבי בדרום-מזרח.
המדינה כוללת את ההר הגבוה ביותר (הר ויטני) בשטחה היבשתי של ארצות הברית (ללא אלסקה) ואת העמק הנמוך ביותר (עמק המוות).
מרכז המדינה מכיל בעיקר את הסנטרל ואלי, אחד האזורים החקלאיים הפוריים ביותר בצפון אמריקה.
במרכז המדינה נמצא עמק מרכזי גדול, הסנטרל ואלי, אחד האזורים הפוריים ביותר לחקלאות בעולם, שבו כמה מאזורים החקלאיים המניבים ביותר בקליפורניה, אשר מצטיינת בכמות תוצר החקלאי שלה.
הוא מוקף במערב בהרי החוף הפאסיפי ובמזרח ברכסי ההרים סיירה נבאדה (מרחבים מושלגים בספרדית), ברכס קסקייד בצפון ובהרי טהצ'אפי בדרום.
בסיירה נבדה נמצאת הנקודה הגבוהה בארצות הברית (למעט אלסקה) – הר ויטני שגובהו 4,421 מטר, ואזור זה כולל את עמק יוסמיטי ואת אגם המים המתוקים העמוק אגם טאהו, הגדול ביותר במדינה בנפחו, שגבול קליפורניה-נבדה עובר בו.
ממזרח לסיירה נבדה שוכנים עמק אוונס ואגם מונו – אזור מרכזי לנדידת ציפורים.
באזור הצפון-מערבי של המדינה שוכן , אגם המים המתוקים הגדול ביותר מבחינת שטח בקליפורניה.
אף על פי שאגם טאהו גדול יותר, שטחו מחולק בין קליפורניה לנבדה.
בהרי סיירה נבדה נמצא הפארק הלאומי יוסמיטי, שבו שוכן הר הגרניט הגדול בעולם, ודרומית לו נמצא הפארק הלאומי סקוויה וכן העצים הגדולים בעולם, בהם העץ הכי גדול בעולם מבחינת נפח.
דרומית לפארק זה נמצא הפארק הלאומי קינגס קניון.
שלושת הפארקים מהווים רצועה אחת רצופה של רכסי סיירה נבאדה, אך כדי להגיע מיוסמיטי לסקוויה אין אפשרות לנסוע בתוך הפארקים, וכן ניתן למצוא חלק קטן מעצי הסקוויה ביוסמיטי ובאגם טאהו.
דרומית לעמק, בהרי טרנסוורס, נמצא האגם המלוח ימת סלטון ודרומית לו מדבר מוהאבי ובו הפארק הלאומי עמק המוות.
בעמק המוות נמצאת הנקודה הנמוכה ביותר והחמה ביותר באמריקה הצפונית.
האקלים של סנטרל ואלי הוא אקלים ים-תיכוני עם חורפים גשומים וקיצים יבשים, בשל השפעתו של האוקיינוס.
בעוד שהטמפטורות סביב החוף יציבות לאורך כל השנה בין 15 ל-25 מעלות צלזיוס, בעמק המרכזי החורפים קרים יותר והקיצים חמים יותר.
בצפון-מערב המדינה ישנו אקלים ממוזג (380–1,020 מ"מ גשם בשנה).
בעמק המרכזי של קליפורניה שורר אקלים ים תיכוני, ובהרי סיירה נבאדה אקלים הררי עם חורפים מושלגים וקיצים ממוזגים.
בשל גובהם של ההרים ישנה תופעת מדבר צל גשם, ממזרח להרים שורר אקלים מדברי.
המדבריות ממזרח להרים הם מדבר סונורה ומדבר מוהאבי.
חלקו הצפוני של מדבר מוהאבי הוא עמק המוות – המקום החם ביותר בחצי הכדור המערבי, בו נמדדו טמפרטורות של 56.7°C ב-10 ביולי 1913. הטמפרטורה הנמוכה ביותר שנמדדה במדינה הייתה ב-1937, -43 מעלות צלזיוס מתחת לאפס.
קליפורניה ידועה ברעידות האדמה התכופות הפוקדות אותה בשל שבר סן אנדראס.
לפי מחקרים במדינה מדי שנה ישנן 37,000 רעידות אדמה אם כי רובן כלל אינן מורגשות.
בקליפורניה מספר הרי געש פעילים ובהם הר מאמות' ופסגת לאסן אשר התפרץ בשנים 1914–1921.
במהלך המאה העשרים התרחשו בקליפורניה שני אסונות טבע גדולים, ב-1906 אירעה רעידת אדמה בסן פרנסיסקו בה מתו כ-3,000 אזרחים.
ב-1928 אירעה סמוך ללוס אנג'לס תקלה בסכר שסיפק את מרבית תשתית המים לאזור, והשיטפון גבה את חייהם של כ-431 בני אדם.
בתחילת 2013 החלה בצורת חריפה ברחבי קליפורניה.
באוגוסט 2014 הוכרזו מעל 50% משטחה של קליפורניה כאזור תחת בצורת בדרגה החמורה ביותר.
עקב הבצורת שהוכרזה באמריקה הצפונית באוגוסט 2020, נרשמה בקליפורניה השנה היבשה ביותר מאז שנת 1924. ב-19 באוקטובר 2021 הכריז המושל ניוסם על מצב חירום בכל מחוזות המדינה, תוך החלת צו חיסכון והגבלת שימוש במי שתייה לצרכים שאינם חיוניים לבריאות הציבור וביטחונו.
זאת, אחרי שב-12 באפריל, 10 במאי ו-8 ביולי 2021 הוכרזו הגבלות חלקיות במחוזות שונים.
תופעה חוזרת בקליפורניה היא שרפות ענק שהופכות נפוצות בתקופות מסוימות.
אלו נגרמות גם בגלל רוחות סתיו חזקות שמביאות במהירות חום מבעד לרכסי ההרים של המדינה.
ביולי 2018 התפרצה בקליפורניה השרפה המתועדת הגדולה ביותר, ובשנת 2020 במצטבר עלה באש השטח הגדול ביותר בסיכום כלל השרפות.
מרכז וודוול לחקר האקלים קישר בין העלייה בשרפות הקיצוניות לבין משבר האקלים.
מפקד האוכלוסין מעריך את אוכלוסיית קליפורניה נכון לשנת 2019 בכ-39,512,223 תושבים.
מספר התושבים בקליפורניה הוא הגדול מבין מדינות ארצות הברית, ואילו הייתה קליפורניה מדינה עצמאית, היא הייתה ה-33 בעולם מבחינת מספר תושביה.
12% מתושבי ארצות הברית חיים בקליפורניה.
נכון לשנת 2011, 9,400,000 (26.5%) אינם ילידי המדינה (תושבי מדינות אחרות או אזרחים זרים), וכ-2,720,000 (7.3%) הם מהגרים בלתי חוקיים, זהו אחוז המהגרים הבלתי חוקיים השלישי בגובהו ממדינות ארצות הברית.
בקליפורניה אין אף קבוצה אתנית אחת המהווה רוב מוחלט.
קבוצת הלבנים שאינם היספנים היא הקבוצה הגדולה ביותר מבחינה יחסית.
ההיספנים מהווים כשליש מתושבי המדינה, אולם ישנן הערכות כי הם צפויים להפוך לרוב במדינה (עד שנת 2040) בשל ההגירה מאמריקה הלטינית וקצב גידול האוכלוסייה בקרב אוכלוסייה זו.
מבחינת המספרים הכוללים, בקליפורניה יש את האוכלוסייה הגדולה ביותר של אמריקנים לבנים בארצות הברית, לפי הערכות 22,200,000 תושבים.
במדינה יש את האוכלוסייה החמישית בגודלה של אמריקאים אפריקאים בארצות הברית, לפי הערכות 2,250,000 תושבים.
אוכלוסיית האסיאתיים בקליפורניה נאמדת בכ-4.4 מיליון, המהווים שליש מכלל האומה.
הקבוצות הדתיות הגדולות בקליפורניה היו ב-2014 נוצרים קתולים (28%), נוצרים אוונגליסטים (20%) ונוצרים פרוטסטנטים מזרמים אחרים (12%).
27 אחוז דיווחו שאינם דתיים.
סקר שהתבצע ב-2008 הראה כי קליפורניה היא מדינה פחות דתית משאר מדינות ארצות הברית.
62% מהתושבים השיבו שהם "בטוחים לחלוטין" באמונתם באלוהים, בעוד שבשאר מדינות ארצות הברית שיעור המשיבים כך היה בממוצע 71%.
כמו כן, הסקר הראה כי 48% השיבו שהדת חשובה להם בעוד בשאר מדינות ארצות הברית 56% טענו כך.
מה שהופך את קליפורניה למדינה עם כמות היהודים הכי גבוהה אחרי מדינת ניו יורק.
תרבותה של קליפורניה היא מערבית, וכפי הנראה שורשיה נטועים בתרבות האמריקאית, אך היא גם, היסטורית, בעלת שורשים היספנים רבים.
כמדינת גבול השוכנת לחוף המערבי, הושפעה תרבותה של קליפורניה רבות על ידי מספר קבוצות אוכלוסייה שהיגרו אליה, ובפרט על ידי אלו מהגרים מאמריקה הלטינית ואסיה.
בקליפורניה התפתחה תעשיית הקולנוע האמריקאית וכן תרבות הנגד ההיפית.
להקות כגון ביץ' בויז, האיגלס ורד הוט צ'ילי פפרז אפיינו את תרבות המוזיקה בקליפורניה.
יוזמה אזרחית מ-1988 הוסיפה לחוקת המדינה סעיפים, כך שאחוז קבוע בחוק מהכנסות המדינות צריכות להיות מושקעות בחינוך , אחוז זה משתנה בשנים שבהן יש צמיחה כלכלית או גידול במספר הסטודנטים.
החינוך העל-תיכוני הציבורי בקליפורניה מאורגן בשלוש נפרדות:
הטובה באוניברסיטאות המדינה היא מערכת אוניברסיטת קליפורניה (UC), בה מועסקים יותר זוכי פרס נובל מכל מוסד אקדמי אחר בעולם.
סך הכל לומדים באוניברסיטת קליפורניה כ-300,000 סטודנטים, נכון לשנת 2023.
מערכת (CSU) הכוללת 23 קמפוסים ולומדים בה מעל ל-400,000 סטודנטים.
מערכת הכוללת 116 קולג'ים ולומדים בה מעל 2 מיליון סטודנטים.
במדינה גם אוניברסיטאות פרטיות רבות הכוללות בין היתר את אוניברסיטת סטנפורד, אוניברסיטת דרום קליפורניה (USC), והמכון הטכנולוגי של קליפורניה (Caltech).
למדינה מספר רב של קבוצות ספורט, הבולטות שבהן הן שלוש קבוצות פוטבול ב-NFL, ארבע קבוצות בייסבול ב-MLB, ארבע קבוצות כדורסל ב-NBA, שלוש קבוצות כדורגל ב-MLS, שלוש קבוצות הוקי קרח ב-NHL ועוד.
+קבוצהענףליגהלוס אנג'לס ראמספוטבולNFLלוס אנג'לס צ'רג'רספוטבולNFLסן פרנסיסקו 49'פוטבולNFLלוס אנג'לס דודג'רסבייסבולMLBאוקלנד אתלטיקסבייסבולMLBסן דייגו פאדרסבייסבולMLBסן פרנסיסקו ג'איינטסבייסבולMLBגולדן סטייט ווריורסכדורסלNBAלוס אנג'לס קליפרסכדורסלNBAלוס אנג'לס לייקרסכדורסלNBAסקרמנטו קינגסכדורסלNBAלוס אנג'לס ספארקסכדורסלWNBAאנהיים דאקסהוקי קרחNHLלוס אנג'לס קינגסהוקי קרחNHLסן חוזה שארקסהוקי קרחNHLלוס אנג'לס גלאקסיכדורגלMLSסן חוזה ארת'קווייקסכדורגלMLSמועדון הכדורגל לוס אנג'לסכדורגלMLS
לקליפורניה השפעה מרכזית על התרבות הפופולרית הגלובלית כיוון שהיא מהווה את מרכז תעשיות הבידור והייטק העולמיות.
קליפורד בראון היה חצוצרן ג'אז אמריקאי, הנחשב לאחד מחצוצרני הג'אז הגדולים ביותר בעולם.
אך הקריירה שלו נקטעה באיבה עקב מותו בתאונת דרכים.
יש שטוענים שבראון היה הנגן הג'אז המשפיע ביותר יחסית לאורך הקריירה שלו.
בראון נולד בווילמינגטון שבארצות הברית.
בראון החל לנגן בחצוצרה בגיל 13, בעידודו של מדריך תזמורת בית הספר התיכון בו למד.
מהר מאוד התברר שבראון מפתח מיומנויות מתקדמות מאוד יחסית לגילו ולניסיונו.
בזמן שלמד מתמטיקה בקולג', הזדמן לו לנגן בהרכבי הג'אז של הקולג' והוא משך את תשומת לבם של חובבי הג'אז ככישרון יוצא דופן.
כמו כן ניגן פה ושם עם מוזיקאי הג'אז המובילים של התקופה, בהם החצוצרנים פאטס נבארו, ודיזי גילספי שהיו לו לאבות רוחניים, וכן צ'ארלי פארקר.
מכולם הוא זכה למחמאות ולעידוד.
ביוני 1950 נפצע בתאונת דרכים קשה והיה מאושפז כשנה עד החלמתו.
רק אז חזר להופיע בפילדלפיה והחל לבנות מחדש את הקריירה שלו.
את הקלטותיו הראשונות עשה ב- 1952 עם כריס פאוול וה-Blue Flames.
בשנת 1953 הצטרף לתזמורת של טאד דאמרון להופעות באטלנטיק סיטי ולהקלטות (שהופיעו אחרי מותו בשם The Clifford Brown Memorial Album), ובספטמבר של אותה שנה הוא הופיע באירופה עם התזמורת של ליונל המפטון והקליט שם עם מוזיקאים אירופאים ואמריקאים כאחד.
כשחזר לארצות הברית הופיע עם כמה הרכבים בחוף המזרחי, בין היתר עם להקתם החדשה של ארט בלייקי והוראס סילבר, שעתידה להיקרא מבשרי הג'אז.
בשנת 1954 הקים יחד עם המתופף מקס רואץ' את החמישייה של מקס רואץ' וקליפורד בראון.
הרכב החמישייה השתנה מעט מזמן לזמן, אך ריצ'י פאוול היה חבר של קבע, וכך גם הארולד לנד שהוחלף בשלב מאוחר יותר על ידי סאני רולינס.